
Pielikums
Jelgavas valstspilsētas pašvaldības izpilddirektora
XX.XX.2026. rīkojumam Nr. xxxx


[bookmark: bookmark1]Konkursa nolikums 
Jelgavas valstspilsētas pašvaldības iestādes „Jelgavas digitālais centrs”
vadītāja amata pretendenta atlasei
I.	Vispārīgie jautājumi
1. Nolikums nosaka kārtību, kādā tiek organizēts konkurss uz Jelgavas valstspilsētas pašvaldības iestādes „Jelgavas digitālais centrs” (turpmāk – JDC) vadītāja amatu (turpmāk - konkurss), konkursa izsludināšanas un norises kārtību, kā arī pretendentu pieteikumu vērtēšanas kārtību.
2. Konkursa mērķis ir izvēlēties atbilstošāko pretendentu JDC vadītāja amatam. 
3. 	Konkursa uzdevums ir izvērtēt pretendentu profesionālo kompetenci un atbilstību JDC vadītāja amatam.

II.	Konkursa komisijas izveidošana un darba organizēšana
4. Konkursa organizēšanu, norisi un pretendentu iesniegto dokumentu izvērtēšanu nodrošina ar Jelgavas valstspilsētas pašvaldības izpilddirektora rīkojumu apstiprināta JDC vadītāja amata pretendentu atlases komisija (turpmāk – Komisija).
5. Komisijas darba organizēšana: 
5.1. Komisija konkursa pirmajā kārtā izskata pretendentu iesniegto pieteikumu atbilstību nolikumā noteiktajām prasībām un izvēlas atbilstošāko vai atbilstošākos pretendentus otrajai konkursa kārtai – darba intervijai;
5.2. darba intervijas norises laiku un vietu nosaka Komisijas priekšsēdētājs, par ko Komisijas sekretārs elektroniski paziņo tiem pretendentiem, kuri izvirzīti otrajai konkursa kārtai;
5.3. darba intervija tiek organizēta klātienē Jelgavas valstspilsētas pašvaldības domes telpās Lielajā ielā 11, Jelgavā, par to iepriekš informējot pretendentu;
5.4. Komisijas sēdes ir slēgtas;
5.5. Komisijas sēdes tiek protokolētas;
5.6. Komisija sniedz kopēju vērtējumu par katra pretendenta individuālo novērtējumu atbilstoši nolikuma prasībām, konkursa noslēgumā tiek apkopoti katra pretendenta individuālie novērtējumi;
5.7. par konkursā uzvarējušu pretendentu pēc abām atlases kārtām tiek uzskatīts pretendents ar augstāko novērtējumu, savukārt, ja pretendenti iegūst vienādu punktu skaitu, tiek rīkota atkārtota darba intervija; 
5.8. Komisija sagatavo konkursa norises noslēguma protokolu un sniedz priekšlikumu Jelgavas valstspilsētas pašvaldības domei lēmuma pieņemšanai par pretendenta iecelšanu amatā. 
6. Komisijas priekšsēdētājs Komisijas sēdēs ir tiesīgs pieaicināt citus atbilstošas jomas speciālistus ar padomdevēja tiesībām.

III.	Konkursa noteikumi
7. Sludinājumu par konkursu publicē pašvaldības oficiālajā tīmekļvietnē www.jelgava.lv, oficiālajā izdevumā "Latvijas Vēstnesis" un Nodarbinātības valsts aģentūras vakanču portālā, norādot iestādi, prasības pretendentiem, galvenos pienākumus, mēnešalgu, iesniedzamos dokumentus, kā arī pieteikšanās termiņu, vietu un kontakttālruni uzziņām.
8. Pretendenti iesniedz šādus dokumentus:
8.1. dzīves, iepriekšējās darba un profesionālās pieredzes aprakstu (CV), ietverot informāciju par pretendentam izvirzīto prasību izpildi; 
8.2. motivētu pieteikumu;
8.3. izglītību apliecinošu dokumentu kopijas vienā eksemplārā (pretendentiem, kuri izglītību ieguvuši ārvalstīs, jāpievieno dokuments par izglītības akadēmisko atzīšanu Latvijā);
8.4. zināšanas apliecinošu projektu vadības sertifikāta kopiju (ja ir iegūts); 
8.5. valsts valodas prasmes apliecību pretendentiem, kuriem latviešu valoda nav dzimtā valoda. 
9. Pieteikums un tam pievienotie dokumenti jāiesniedz līdz 2026.gada 4.septembrim (ieskaitot) Jelgavas valstspilsētas pašvaldības iestādes “Centrālā pārvalde” Klientu apkalpošanas centrā Lielajā ielā 11, Jelgavā, 131.kabinetā ar norādi “Jelgavas valstspilsētas pašvaldības iestādes “Jelgavas digitālais centrs” vadītāja amata konkursam” vai jāiesūta elektroniski (parakstīti ar drošu elektronisko parakstu) uz e-pastu pasts@jelgava.lv, tālrunis uzziņām: 63005536. Pēc šī termiņa iesniegtie vai iesūtītie pieteikumi netiks izskatīti.
10. Ja noteiktajā termiņā pieteikumu nav iesniedzis neviens pretendents, Komisija var pieņemt lēmumu izsludināt jaunu konkursu tādā pašā kārtībā.

IV. Prasības pretendentiem
11. Konkursa atlases procesā tiek vērtēta pretendenta atbilstība šādām prasībām:
11.1. augstākā izglītība (bakalaurs, maģistrs) informācijas un komunikācijas tehnoloģijās, vadībā un administrēšanā, inženierzinātnēs, projektu vadībā, ekonomikā vai tiesību zinātnē; 
11.2. vēlams zināšanas apliecinošs projektu vadības sertifikāts;
11.3. vismaz 3 gadu pieredze struktūrvienības vai komandas vadībā; 
11.4. vadības pieredze informācijas un komunikācijas tehnoloģiju jomā valsts vai pašvaldības institūcijā vai kapitālsabiedrībā tiks uzskatīta par priekšrocību; 
11.5. vismaz 2 gadu pieredze projektu vadībā un īstenošanā, vēlama darba pieredze darbā ar informācijas un komunikācijas tehnoloģiju un Eiropas Savienības struktūrfondu finansētiem projektiem;
11.6. stratēģiskais redzējums par JDC attīstības vīziju un vērtībām;
11.7. vēlama praktiskā darba pieredze uz attīstību vērstu inovāciju un pārmaiņu vadīšanā;
11.8. vadības prasmes, spēja nodrošināt konstruktīvu sadarbību gan iestādes iekšienē, gan ar ārējiem partneriem;
11.9. zināšanas par personas datu aprites drošību, fizisku personu aizsardzību attiecībā uz personas datu apstrādi;
11.10. zināšanas par kiberdrošības prasību nodrošināšanas tehniskajiem, juridiskajiem un organizatoriskajiem aspektiem;
11.11. zināšanas par pašvaldības civilās aizsardzības sistēmas uzturēšanu, pārraudzību un attīstīšanu;
11.12. zināšanas par pašvaldības iestādes finanšu un materiālo līdzekļu ekonomisku un mērķtiecīgu izlietošanu;
11.13. spēja domāt stratēģiski, argumentēt un paust viedokli, komunikācijas prasmes; 
11.14. valsts valodas zināšanas augstākajā pakāpē (C2), 
11.15. vienas Eiropas Savienības svešvalodas zināšanas profesionālajai darbībai nepieciešamajā apjomā (vismaz B2 līmenis).

V. Pretendentu vērtēšana
12. Komisija izskata un vērtē pretendentu pieteikumus, kuri saņemti nolikumā noteiktajā kārtībā. 
13. Konkursa pirmajā kārtā Komisija vērtē pretendentu atbilstību izvirzītajām prasībām, atbilstoši 16.punktā noteiktajai vērtēšanas sistēmai. 
14. Komisija uzaicina uz darba interviju pretendentus, kuri saskaņā ar nolikuma 16.punktu ieguvuši augstāko punktu skaitu. 
15. Darba intervijā Komisija vērtē: 
15.1. pretendenta stratēģisko redzējumu par JDC attīstības vīziju un vērtībām;
15.2. pretendenta praktisko darba pieredzi uz attīstību vērstu inovāciju un pārmaiņu vadīšanā;
15.3. pretendenta vadības prasmes, spēju nodrošināt konstruktīvu sadarbību gan iestādes iekšienē, gan ar ārējiem partneriem;
15.4. izpratni par personas datu aprites drošību, fizisku personu aizsardzību attiecībā uz personas datu apstrādi;
15.5. izpratni par kiberdrošības prasību nodrošināšanas tehniskajiem, juridiskajiem un organizatoriskajiem aspektiem;
15.6. izpratni par pašvaldības civilās aizsardzības sistēmas uzturēšanu, pārraudzību un attīstīšanu;
15.7. zināšanas un pieredzi par pašvaldības iestādes finanšu un materiālo līdzekļu ekonomisku un mērķtiecīgu izlietošanu;
15.8. spēju argumentēt un paust viedokli, komunikācijas prasmes;
15.9. valodu zināšanas – vienas Eiropas Savienības svešvalodas zināšanas profesionālajai darbībai nepieciešamajā apjomā (vismaz B2 līmenis).

16. Pirmajā konkursa kārtā Komisija vērtē pretendentu pieteikumus šādā punktu sistēmā:
	N.p.k.
	Vērtēšanas kritērijs

	Punkti

	16.1.
	Izglītība (maksimālais punktu skaits - 3)
	

	16.1.1.
	Ir iegūts maģistra grāds informācijas un komunikācijas tehnoloģijās, vadībā un administrēšanā, inženierzinātnēs, projektu vadībā, ekonomikā vai tiesību zinātnē
	3

	16.1.2.
	Ir iegūts bakalaura grāds informācijas un komunikācijas tehnoloģijās, vadībā un administrēšanā, inženierzinātnēs, projektu vadībā, ekonomikā vai tiesību zinātnē
	2

	16.1.3.
	Nav iegūts maģistra vai bakalaura grāds informācijas un komunikācijas tehnoloģijās, vadībā un administrēšanā, inženierzinātnēs, projektu vadībā, ekonomikā vai tiesību zinātnē
	0

	16.2.
	Projektu vadības sertifikāts (maksimālais punktu skaits - 2)
	

	16.2.1.
	Ir iegūts  IT projektu vadības sertifikāts 
	2

	16.2.2.
	Ir iegūts projektu vadības sertifikāts 
	1

	16.2.3.
	Nav iegūts projektu vadības sertifikāts 
	0

	16.4.
	Darba pieredze vadībā (maksimālais punktu skaits - 3)
	

	16.4.1.
	Iegūta vismaz 3 gadu pieredze IT struktūrvienības vai komandas vadībā valsts vai pašvaldības institūcijā vai kapitālsabiedrībā
	3

	16.4.2.
	Iegūta vismaz 3 gadu pieredze IT struktūrvienības vai komandas vadībā 
	2

	16.4.3.
	Iegūta vismaz 3 gadu pieredze struktūrvienības vai komandas vadībā 
	1

	16.4.4.
	Nav iegūta vismaz 3 gadu pieredze struktūrvienības vai komandas vadībā
	0

	16.5.
	Darba pieredze projektu vadībā (maksimālais punktu skaits - 3)
	

	16.5.1.
	Ir iegūta vismaz 2 gadu pieredze digitālās transformācijas, inovāciju un informācijas tehnoloģiju projektu vadībā un īstenošanā, t.sk. darba pieredze darbā ar Eiropas Savienības struktūrfondu finansētiem projektiem

	3

	16.5.2.
	Ir iegūta vismaz 2 gadu pieredze digitālās transformācijas, inovāciju un informācijas tehnoloģiju projektu vadībā un īstenošanā vai darba pieredze darbā ar Eiropas Savienības struktūrfondu finansētiem projektiem

	2

	16.5.3.
	Ir iegūta vismaz 2 gadu pieredze projektu vadībā un īstenošanā 
	1

	16.5.4.
	Nav iegūta vismaz 2 gadu pieredze projektu vadībā un īstenošanā
	0

	
	Maksimāli iespējamais punktu skaits pirmajā kārtā	
	11




17. Otrajā konkursa kārtā – darba intervijā, Komisija vērtē pretendentu šādā punktu sistēmā:

	N.p.k.
	Vērtēšanas kritērijs

	Punkti

	17.1.
	Stratēģiskais redzējums par iestādes attīstības vīziju un vērtībām (maksimālais punktu skaits - 8)
	

	17.1.1.
	Komisiju pārliecināja pretendenta redzējums par iestādes attīstības vīziju 
	8

	17.1.2.
	Komisiju daļēji pārliecināja pretendenta redzējums par iestādes attīstības vīziju
	4

	17.1.3.
	Komisiju nepārliecināja pretendenta redzējums par iestādes attīstības vīziju
	0

	17.2.
	Praktiskā darba pieredze uz attīstību vērstu inovāciju un pārmaiņu vadīšanā,  spēja nodrošināt konstruktīvu sadarbību gan iestādes iekšienē, gan ar ārējiem partneriem (maksimālais punktu skaits - 4)
	

	17.2.1.
	Komisiju pārliecināja pretendenta sniegtās atbildes 
	4

	17.2.2.
	Komisiju daļēji pārliecināja pretendenta sniegtās atbildes 
	2

	17.2.3.

	Komisiju nepārliecināja pretendenta sniegtās atbildes 
	0

	17.3.
	Zināšanas par personas datu aprites drošību, fizisku personu aizsardzību attiecībā uz personas datu apstrādi (maksimālais punktu skaits - 2)


	

	17.3.1.
	Pretendents demonstrē dziļu un vispusīgu izpratni par personas datu aprites drošību, fizisku personu datu apstrādi un aizsardzību 
apstrādi
	2

	17.3.2.
	Pretendents demonstrē pietiekamu izpratni par personas datu aprites drošību, fizisku personu datu apstrādi un aizsardzību 

	1

	17.3.3.
	Pretendents demonstrē virspusēju izpratni par personas datu aprites drošību, fizisku personu datu apstrādi un aizsardzību 

	0

	‍17.4.
	Zināšanas par kiberdrošības prasību nodrošināšanas tehniskajiem, juridiskajiem un organizatoriskajiem aspektiem (maksimālais punktu skaits - 2)


	

	‍17.4.1.
	Pretendents demonstrē dziļu un vispusīgu izpratni par kiberdrošības prasību nodrošināšanas tehniskajiem, juridiskajiem un organizatoriskajiem aspektiem
	2

	‍17.4.2.
	Pretendents demonstrē pietiekamu izpratni par kiberdrošības prasību nodrošināšanas tehniskajiem, juridiskajiem un organizatoriskajiem aspektiem
	1

	‍17.4.3.
	Pretendents demonstrē virspusēju izpratni par kiberdrošības prasību nodrošināšanas tehniskajiem, juridiskajiem un organizatoriskajiem aspektiem
	0

	17.5.
	Izpratne par pašvaldības civilās aizsardzības sistēmas uzturēšanu, pārraudzību un attīstīšanu (maksimālais punktu skaits - 2)

	

	17.5.1.
	Pretendents demonstrē dziļu un vispusīgu izpratni par pašvaldības civilās aizsardzības sistēmas uzturēšanu, pārraudzību un attīstīšanu
	2

	17.5.2.
	Pretendents demonstrē pietiekamu izpratni par pašvaldības civilās aizsardzības sistēmas uzturēšanu, pārraudzību un attīstīšanu
	1

	17.5.3.
	Pretendents demonstrē virspusēju izpratni par pašvaldības civilās aizsardzības sistēmas uzturēšanu, pārraudzību un attīstīšanu
	0

	17.6.
	Zināšanas un pieredze par pašvaldības iestādes finanšu un materiālo līdzekļu ekonomisku un mērķtiecīgu izlietošanu (maksimālais punktu skaits - 2)


	

	17.6.1.
	Komisiju pārliecināja pretendenta zināšanas un pieredze par pašvaldības iestādes finanšu un materiālo līdzekļu ekonomisku un mērķtiecīgu izlietošanu
	2

	17.6.2.
	Komisiju daļēji pārliecināja pretendenta zināšanas un pieredze par pašvaldības iestādes finanšu un materiālo līdzekļu ekonomisku un mērķtiecīgu izlietošanu



izmantošanu 
	1

	17.6.3.

	Komisiju nepārliecināja pretendenta zināšanas un pieredze par pašvaldības iestādes finanšu un materiālo līdzekļu ekonomisku un mērķtiecīgu izlietošanu
	0

	17.7.
	Spēja argumentēt un paust viedokli, komunikācijas prasmes (vērtē intervijas laikā, maksimālais punktu skaits - 2)

	

	17.7.1.
	Komisiju pārliecināja pretendenta spēja argumentēt un paust viedokli
	2

	17.7.2.
	Komisiju daļēji pārliecināja pretendenta spēja argumentēt un paust viedokli
	1

	17.7.3.
	Komisiju nepārliecināja pretendenta spēja argumentēt un paust viedokli
	0

	17.8.
	Valodu zināšanas (vērtē intervijas laikā, maksimālais punktu skaits 1)
	

	17.8.1.
	Pretendents intervijas laikā uzrāda vienas Eiropas Savienības svešvalodas zināšanas profesionālajai darbībai nepieciešamajā apjomā
	1

	17.8.2.
	Pretendents intervijas laikā neuzrāda vienas Eiropas Savienības svešvalodas zināšanas profesionālajai darbībai nepieciešamajā apjomā
	0

	
	Maksimāli iespējamais punktu skaits otrajā kārtā
	23



18. Katrs Komisijas loceklis individuāli vērtē katru pretendentu pēc nolikuma 17.punkta nosacījumiem un ieraksta vērtējumu pretendenta izvērtēšanas lapā, apliecinot to ar parakstu. 
19. Komisija lēmumu par pretendenta atbilstību pieņem, pamatojoties uz otrajā konkursa kārtā katra pretendenta individuālajā novērtējumā iegūto vidējo punktu skaitu, kuru aprēķina sasummējot visu konkursa Komisijas locekļu individuālo vērtējumu un izdalot to ar konkursa otrajā kārtā piedalījušos Komisijas locekļu skaitu.
20. Komisija pieņem lēmumu bez pretendentu klātbūtnes un par rezultātiem paziņo katram pretendentam elektroniski 5 (piecu) darba dienu laikā pēc Komisijas lēmuma pieņemšanas.
21. Ja nevienu no pretendentiem neatzīst par atbilstošu vakantajam Jelgavas valstspilsētas pašvaldības iestādes „Jelgavas digitālais centrs” vadītāja amatam, Komisija ir tiesīga pieņemt lēmumu par konkursa slēgšanu bez rezultāta un izsludināt jaunu konkursu. 

Pašvaldības izpilddirektore	           					    I.Malahovska

